CRITERIS SOTMESOS A JUDICI DE VALOR (SOBRE B)

La puntuació màxima de la qualitat de les ofertes, la valoració de la qual depèn d’un judici de valor serà de **45 punts**. Es procedirà de la següent manera:

**Pas 1: Valoració amb valors numèrics**

Es definirà per a cada criteri o subcriteri *“i” (i=1,2,3,...).*

***Vi*** = Valoració Tècnica de l’Oferta que es Puntua

***ViMax*** = Valoració Tècnica de l’oferta Millor Valorada

Es durà a terme la valoració numèrica dels diferents criteris i/o subcriteris donant lloc a un conjunt de valoracions V*i* (*i*=1,2,3,...).

**Pas 2: Puntuació de les ofertes:**

Es definirà per a cada criteri o subcriteri “i” (i=1,2,3,...).

***Pi*** = Puntuació de l’Oferta a Puntuar

***PiMax*** = Puntuació del criteri o sub criteri

Un cop realitzada la valoració de les ofertes es procedirà a la seva puntuació. Per tal que la puntuació dels diferents criteris mantingui una relació de proporcionalitat entre les diferents ofertes i per tal que la millor oferta rebi la màxima puntuació en cada cas es procedirà de la següent manera.

Per a cada oferta la puntuació P*i*, associada a la valoració V*i* serà:

1. si V*iMax* ≥ 0.75 P*iMax*, és a dir, si almenys una de les ofertes es valorada amb un valor igual o superior al 75% de P*iMax*, aleshores:

**Pi**= PiMax x (Vi /ViMax)

1. en cas contrari, si V*iMax* < 0.75 P*iMax,* aleshores:

**Pi**= Vi

En aquesta licitació els criteris i subcriteris sotmesos a judici de valor son els següents:

Criteri A). Experiència del Consultor:

• Subcriteri a1) Autor/a del projecte

• Subcriteri a2) Adjunt/a Autor/a del projecte

Criteri B). Propostes i metodologies de treball

• Subcriteri b1) Proposta tècnica relativa a l’estudi d’alternatives del projecte

*Criteri A) Experiència del Consultor*

Pel que fa als criteris segons l’experiència  de l’equip del Consultor val a dir que amb l’aprovació i l'entrada en vigor de la Directiva 2014/24/UE, s'estableix que els criteris d’adjudicació poden incloure l’experiència del personal encarregat d’executar el contracte, en el cas que la qualitat del personal emprat pugui afectar de manera significativa l’execució del contracte. Aquest criteri de la Directiva ha estat transposat també al dret intern de manera idèntica mitjançant l’article 145.2.2 de la Llei de contractes del sector públic, en el qual s’indica que per avaluar la millor relació qualitat-preu s’han d'utilitzar criteris econòmics i qualitatius i, dins dels criteris qualitatius, entre d’altres, l’experiència del personal adscrit al contracte que l'hagi d'executar, sempre que la qualitat d’aquest personal pugui afectar significativament la seva millor execució.

L’experiència professional és un criteri d’adjudicació en qualsevol contracte sempre que compleixi els requisits que estableix l’article 145 de la LCSP per a tots els criteris d’adjudicació i quedi justificat i motivat, tal com exigeix l’article 116.4 de la LCSP, en l’expedient que la qualitat del personal adscrit a l’execució del contracte pot repercutir en una millor execució de la prestació.

La valoració de l’experiència de l’autor/a del projecte i dels seus col·laboradors principals, com a criteri d’adjudicació de la presenta licitació, té la seva fonamentació en la importància de l’expertesa d’aquestes figures. En el cas de l’autor/a la importància ve donada per la seva funció de coordinació de tots els agents intervinents en la seva redacció, tant els propis com els d’empreses alienes que hi puguin participar, i al fet que aquest perfil tècnic té assignades les funcions executives en el marc de l’execució del contracte següents:

* Gestió dels recursos humans i materials necessaris per a la redacció del projecte.
* Gestió tècnica, administrativa i econòmica del desenvolupament del projecte.
* Compliment i donar ordres a tots els agents que intervenen en la redacció del projecte. - Planificació dels treballs.
* Interlocutor del consultor amb ATL.
* Durant l’execució del contracte una eventual substitució d’aquest perfil humà requeriria que el nou perfil tingués un perfil d’aptitud i experiència com a mínim equivalent a l’ofert, que hauria de ser expressament validat per ATL.
* Ha de tenir una formació tècnica que li permeti dur a terme la gestió tècnica i econòmica del contracte.

Part d’aquesta formació només la proporciona l’experiència en serveis similars, als efectes d’una bona gestió del present. L’experiència de l’autor del projecte en redaccions similars a l’objecte de la licitació, en aquest cas és una garantia de les vicissituds que poden concórrer durant la seva execució, atenent a les seves característiques particulars, amb capacitat de reacció, de solució i coordinació avalada per dita experiència. De tot l’anterior, és evident que l’autor del projecte que el consultor ha de posar a disposició del contracte durant la seva execució, s’encaixa com un eix central en el desenvolupament del contracte de serveis que ha de vetllar per una correcta coordinació de tots els agents que hi intervenen i pel correcte desenvolupament del contracte. Per tot l’anterior, es considera que l’experiència de l’autor del projecte proposat per part dels licitadors per l’execució del contracte és un element directament relacionat amb la “qualitat” professional i per tant amb l’oferta i el servei, directament relacionada amb l’objecte del contracte, en tant que pot afectar de manera significativa en la seva execució, motiu pel qual resta plenament justificada la seva valoració com a criteri d’adjudicació del contracte.

Pel que fa als seus col·laboradors principals, incorporar la valoració de la seva experiència es fonamenta en la criticitat i caràcter essencial de la infraestructura en la que es desenvolupa el projecte, fet que requereix de perfils amb experiència en les diferents àrees temàtiques.

L’experiència del Consultor es puntuarà d’acord als següents criteris:

a1) Experiència de l’autor/a del projecte

|  |  |  |
| --- | --- | --- |
| **Criteri A**  **Subcriteri a1**  **V1** | Es valorarà l’experiència en projectes de les següents característiques:  *Projectes similars: projectes de dipòsits d’aigua potable de formigó armat in situ de capacitat 1.000 m3 o superior i conduccions d’aigua potable en alta en els quals hagi participat en els darrers* ***15 anys****.* | |
| **Criteri de valoració** | Cada referència de la Taula 1 (veure **Annex 12**) es valorarà de 0 fins, com a màxim, la valoració màxima següent segons la tipologia de projecte: | |
| *Projecte constructiu* | *4.0 p* |
| *Projecte de licitació* | *3.0 p* |
| *Projecte bàsic* | *2.0 p* |
| *Plec de bases, estudis o altres* | *1.0 p* |
| En cada cas la valoració dependrà de si les dimensions i/o característiques de cada referència son superiors, iguals o inferiors a les dimensions i/o característiques generals de les obres a projectar descrites al PPTP i de la magnitud de la diferència entre unes i altres. | |
| **P1 max** | La puntuació màxima serà de: 20 p | |

a2) Experiència de l’adjunt/a a l’autor/a del projecte

|  |  |  |
| --- | --- | --- |
| **Criteri A**  **Subcriteri a2**  **V2** | Es valorarà l’experiència en projectes de les següents característiques:  *Projectes similars: projectes de dipòsits d’aigua potable de formigó armat in situ de capacitat 1.000 m3 o superior i conduccions d’aigua potable en alta en els quals hagi participat en els darrers* ***10 anys****.* | |
| **Criteri de valoració** | Cada referència de la Taula 2 (veure **Annex 12**) es valorarà de 0 fins, com a màxim, la valoració màxima següent segons la tipologia de projecte: | |
| *Projecte constructiu* | *3.0 p* |
| *Projecte de licitació* | *2.0 p* |
| *Projecte bàsic* | *1.0 p* |
| *Plec de bases, estudis o altres* | *0.5 p* |
| En cada cas la valoració dependrà de si les dimensions i/o característiques de cada referència son superiors, iguals o inferiors a les dimensions i/o característiques generals de les obres a projectar descrites al PPTP i de la magnitud de la diferència entre unes i altres. | |
| **P2 max** | La puntuació màxima serà de: 15 p | |

*Criteri B) Propostes i metodologia de treball*

Pel que fa a criteris relacionats amb propostes i metodologia de treball en aquesta licitació es tindran en compte els següents:

|  |  |
| --- | --- |
| Criteri B  Subcriteri b1  V3 | Proposta tècnica relativa a la metodologia i organització del Consultor: es tracta de redactar una proposta de com s’enfocarà la redacció del projecte i com s’organitzarà el Consultor, no tant detallant els continguts del projecte establers ja en aquest PPTP, si no explicant com s’ho farà per a garantir el compliment del termini total i dels terminis parcials, incloent si ho creu necessari dedicacions i mitjans a emprar (sense incloure noms), mecanismes de coordinació amb sub contractistes, o el que cregui convenient. Es interessant que expliqui amb paraules planeres com orientarà tot el procés BIM, modelització, fitxes d’atributs dels equips, carpetes auxiliars vinculades, etc. sobre tot per a complir els termnis    Extensió màxima de la proposta:    No superior a tres (3) planes DIN A4, en format vertical o horitzontal, incloent-hi gràfics, quadres, figures, etc.. Els textos es redactaran amb mida de font mínima 11 i tipografia arial. |
| Criteri de valoració | V3=P3 maxsi els continguts son coherents i s’ajusten a aspectes concrets i particulars del projecte a redactar i/o de les obres a projectar  V3=0,75 P3 max si els continguts son coherents i s’ajusten en alguns elements a aspectes concrets i particulars del projecte a redactar i/o de les obres a projectar però en d’altres no.  V3=0,50 P3 max si els continguts son coherents i s’ajusten a aspectes concrets i particulars del projecte a redactar i/o de les obres a projectar sinó que es un document genèric que podria servir per a qualsevol projecte i per tant també per a aquest.  V3=0,25 P3 max si els continguts o bé no son coherents o bé no s’ajusten a aspectes concrets i particulars del projecte a redactar i/o de les obres a projectar sinó que es un document genèric que podria servir per a qualsevol projecte i/o obra i que a més conté o descriu elements que no pertanyen al projecte.  V3=0 si els continguts ni son coherents ni s’ajusten en res a l’objecte d’aquest projecte. |
| P3 max | La puntuació màxima serà de:                         10p |

Model segons l’**Annex 12**

**ANNEX 12**

**DOCUMENTACIÓ PER A LA VALORACIÓ TÈCNICA DE LES OFERTES**

A continuació es detalla la documentació tècnica que els licitadors hauran de presentar per a valorar i puntuar tècnicament les seves ofertes. Els criteris de puntuació i valoració s’inclouen al PCAP.

En aquesta licitació cal presentar documentació relativa a :

* A) Experiència de l’equip de Consultor
* B) Propostes i metodologies de treball

Experiència de l’equip del Consultor

Cal lliurar la documentació que més endavant es detalla pels següents perfils

* a1) Autor/a del projecte
* a2) Adjunt/a a l’autor/a del projecte

Propostes i metodologies de treball

Cal lliurar la documentació que més endavant es detalla relacionada amb les següents propostes i metodologies de treball

* b1) Proposta tècnica relativa a la metodologia i organització del Consultor
  1. EXPERIÈNCIA DE L’EQUIP DEL CONSULTOR

**a1) Autor/a del projecte**

Documentació a lliurar:

|  |
| --- |
| Historial professional complert (CV) a efectes informatius, no de valoració |
| Taula 1 de referències amb el contingut que es descriu seguidament. |
| Certificats emesos pel **Promotor** que acreditin qualsevol dels següents nivells  de participació en els projectes de la Taula 1   * *Autor* * *Co-autor* * *Adjunt o ajudant de l’autor*   *(\*) Els certificats es presentaran preferentment de forma individual i amb signatura digital o bé amb signatura electrònica davant de notari o autoritat administrativa, per tal de garantir la traçabilitat de la signatura. ATL podrà exigir a l’adjudicatari, abans de formalitzar l’adjudicació, documentació complementària per a garantir l’esmentada traçabilitat de qualsevol dels certificats presentats si ho considerà oportú.*  (No s’admetran declaracions responsables emeses pel propi licitador) |

El contingut de la taula 1 serà el següent:

Contindrà cinc columnes i tindrà una extensió no superior a una plana DIN A4, en format vertical o horitzontal. Els textos es redactaran amb mida de font mínima 11 i tipografia Arial.

Columna 1: recollirà el títol de **cinc (5)** referències, de les quals pugui acreditar la seva participació, de projectes el més similars possible als de les següents característiques:

* *Projectes similars: dipòsits d’aigua potable de formigó armat in situ de capacitat 1.000 m3 o superior i conduccions d’aigua potable en alta en els quals hagi participat en els darrers* ***15 anys****.*

Les referències es presenten a efectes de valoració, no de solvència, i per tant convé que la seva naturalesa sigui el més similar possible al que s’indica però totes elles seran valorades. En tot cas s’ordenaran, a criteri del licitador, per ordre de major a menor similitud, rellevància i significació. El nombre de referències a incloure serà igual o inferior a cinc (5) de manera que no es tindran en compte les referències 6 i següents.

Columnes 2, 3 i 4: recolliran l’any de redacció, el nom del Promotor i les dades tècniques o de qualsevol altre tipus que el licitador consideri oportú per a valorar l’abast i característiques de l’actuació respectivament.

Columna 5: s’escriurà

* *1, si es tracta d’un projecte constructiu*
* *2, si es tracta d’un projecte de licitació*
* *3, si es tracta d’un projecte bàsic*
* *4, si es tracta d’un plec de bases, un estudi o altres.*

**a2) Adjunt/a a Autor/a de Projecte**

Documentació a lliurar:

|  |
| --- |
| Historial professional complert (CV), a efectes informatius, no de valoració |
| Taula 2 de referències amb el contingut que es descriu seguidament. |
| Certificats emesos pel **Promotor** que acreditin qualsevol dels següents nivells  de participació en els projectes de la Taula 1   * *Autor* * *Co-autor* * *Adjunt o ajudant de l’autor*   *(\*) Els certificats es presentaran preferentment de forma individual i amb signatura digital o bé amb signatura electrònica davant de notari o autoritat administrativa, per tal de garantir la traçabilitat de la signatura. ATL podrà exigir a l’adjudicatari, abans de formalitzar l’adjudicació, documentació complementària per a garantir l’esmentada traçabilitat de qualsevol dels certificats presentats si ho considerà oportú.*  (No s’admetran declaracions responsables emeses pel propi licitador) |

El contingut de la taula 2 serà el següent:

Contindrà cinc columnes i tindrà una extensió no superior a una plana DIN A4, en format vertical o horitzontal. Els textos es redactaran amb mida de font mínima 11 i tipografia Arial.

Columna 1: recollirà el títol de **cinc (5)** referències d’obres el més similars possible als de les següents característiques:

* *Projectes similars: dipòsits d’aigua potable de formigó armat in situ de capacitat 1.000 m3 o superior i conduccions d’aigua potable en alta en els quals hagi participat en els darrers* ***10 anys****.*

Les referències es presenten a efectes de valoració, no de solvència, i per tant convé que la seva naturalesa sigui el més similar possible al que s’indica però totes elles seran valorades. En tot cas s’ordenaran, a criteri del licitador, per ordre de major a menor similitud, rellevància i significació. El nombre de referències a incloure serà igual o inferior a cinc (5) de manera que no es tindran en compte les referències 6 i següents.

Columnes 2, 3 i 4: recolliran l’any de redacció, el nom del Promotor i les dades tècniques o de qualsevol altre tipus que el licitador consideri oportú per a valorar l’abast i característiques de l’actuació respectivament.

Columna 5: s’escriurà

* *1, si es tracta d’un projecte constructiu*
* *2, si es tracta d’un projecte de licitació*
* *3, si es tracta d’un projecte bàsic*
* *4, si es tracta d’un plec de bases, un estudi o altres.*
  1. PROPOSTES I METODOLOGIES DE TREBALL

**b1) Proposta tècnica relativa a la metodologia i organització del Consultor**

Documentació a lliurar:

Proposta tècnica relativa a la metodologia i organització del Consultor: es tracta de redactar una proposta de com s’enfocarà la redacció del projecte i com s’organitzarà el Consultor, no tant detallant els continguts del projecte establers ja en aquest PPTP, si no explicant com s’ho farà per a garantir el compliment del termini total i dels terminis parcials, incloent si ho creu necessari dedicacions i mitjans a emprar (sense incloure noms), mecanismes de coordinació amb subcontractistes, o el que cregui convenient. Es interessant que expliqui amb paraules planeres com orientarà tot el procés BIM, modelització, fitxes d’atributs dels equips, carpetes auxiliars vinculades, etc. sobre tot per a complir els terminis.

Extensió màxima de la proposta:

No superior a tres (3) planes DIN A4, en format vertical o horitzontal, incloent-hi gràfics, quadres, figures, etc.. Els textos es redactaran amb mida de font mínima 11 i tipografia arial.